en en gu en en en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en gu gu gu gu en gu gu gu en gu gu gu en gu gu gu gu en gu gu gu gu en gu gu gu gu en gu gu gu gu en gu gu gu gu en gu gu gu gu en gu gu gu gu gu gu gu gu gu gu gu ko gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu en gu gu gu gu gu gu gu gu gu gu gu gu gu gu gu gu gu en en
૧)    નામ: આ સંસ્થાનું નામ ‘ગુજરાતી લેખક મંડળ’ રહેશે.
૨)    કાર્યાલય: ‘ગુજરાતી લેખક મંડળ’નું કાર્યાલય હાલ અમદાવાદ ખાતે રહેશે. અથવા મંડળની સંચાલન સમિતિ વખતોવખત નક્કી કરે ત્યાં રહેશે.
૩)    કાર્યક્ષેત્ર: મંડળનું કાર્યક્ષેત્ર ગુજરાત વ્યાપી રહેશે. જરૂર પડે તો અન્ય રાજ્યોમાં પણ પ્રવૃત્તિ હાથ ધરી શકાશે.
અ)    મંડળના હેતુઓ વગેરે નીચે મુજબ છે:
૧.    ગુજરાતીમાં લખતા લેખકો અને ગુજરાતમાં વસેલા અને અન્ય ભાષાઓમાં લખતા લેખકોનું ગૌરવ જળવાય એ રીતે એમનાં વ્યાવસાયિક હિતોના લાભ અને કલ્યાણ માટે પ્રવૃત્તિ કરવી.
૨.    એ માટે એના સભ્ય લેખકોને માર્ગદર્શન આપવું, સલાહસૂચનો કરવાં અને આવશ્યકતા મુજબ જરૂરી તમામ સહાય પૂરી પાડવી.
૩.    લેખન વ્યવસાયને સ્વનિર્ભર બનાવવા પ્રયાસો કરવા અને લેખકોની કલ્યાણ પ્રવૃત્તિ સાથે સાંકળવા.
૫.    વખતો વખત વ્યાવસાયિક ધારા-ધોરણો અને આર્થિક પાસાં અંગે સુધારા-વધારા કરવા અને એને સર્વ પ્રકારનાં ર્દશ્ય, શ્રાવ્ય, ર્દશ્ય-શ્રાવ્ય, પ્રકાશન અને એને લગતાં અન્ય માધ્યમોમાં વ્યક્તિગત અને સામૂહિક ધોરણે લાગુ કરવા પ્રયાસો કરવા.
૬.    લેખકોનું શોષણ ન થાય તે જોવું અને તે અંગેના પ્રયાસો કરવા.
૭.    લેખકોને વ્યક્તિગત અને સામૂહિક ધોરણે ઓથ આપવી.
૯.    લેખકોના હિત, લાભ અને કલ્યાણની પ્રવૃત્તિઓને વ્યાપક સમાજ સાથે સાંકળવી અને લેખકોની સામાજિક જવાબદારી અંગેની સભાનતા કેળવવાની – પ્રવૃત્તિ કરવી.
(આ)   ઉપરનાં હેતુઓ પાર પાડવા માટે:
૧.    લેખકોનાં સંગઠનો ઊભા કરવા, એવાં જ અન્ય સંગઠનો અને સંસ્થાઓ સાથે સમાનહિત માટે જોડાવું, પરસ્પરને સહાય કરવી.
૪.    મંડળનું મુખપત્ર બહાર પાડવું, વ્યાવસાયિક સામયિકોનું સંચાલન કરવું.
૫.    વ્યાખ્યાનો, સંમેલનો, કાર્યશિબિરો અને મેળાવડા વગેરે યોજવા.
૬.    મંડળના હેતુઓ પાર પાડવા માટે ટ્રસ્ટ ફંડો ઊભા કરવા, દાન સ્વીકારવા, નાણાં ભંડોળ ઊભું કરવું અને એનો વહીવટ કરવો.
૭.    બંધારણમાં વખતોવખત ઉમરેણ કરવા, સુધારા-વધારા કરવા.
૯.    મંડળમાં જ કાનૂની-સમિતિ ઊભી કરવી અને વિવાદોના નિકાલ માટે આવશ્યક જણાય ત્યારે કેસ કરવા, વકીલોને રોકવા.
૧૦.   કોપી-રાઈટના કાયદાનું પૂરેપૂરું પાલન થાય એ અંગેની પ્રવૃત્તિઓ કરવી અને એ કાયદામાં સુધારા-વધારા સૂચવવા અને એ લાગુ કરવાની પદ્ધતિઓ અંગે સરકારમાં તેમ જ અન્યત્ર આવશ્યક જણાય ત્યાં રજૂઆતો કરવી.
૧૧.   લેખન, એના પ્રકાશન, એના પ્રસારણ અને એની ભજવણી તેમ જ એની રજૂઆત અંગે પ્રસંગોપાત ઊભા થતા સેન્સરશીપના મુદ્દા અંગે લેખક, લેખન અને વાણી સ્વાતંત્ર્યના બંધારણના મૂળભૂત અધિકારના સંદર્ભમાં પ્રવૃત્તિઓ કરવી તેમ જ સરકાર અને આવશ્યક જણાય ત્યાં રજૂઆતો કરવી.
અનુ.નં. નામ અને સરનામું                વ્યવસાય                   સહી:
પ્રગતિનગર ટ્યુબવેલ સ્ટેશન સામે      નારણપુરા, અમદાવાદ – ૧૩
૭.    કિરણ લાલભાઈ ત્રિવેદી             વિજ્ઞાપન, લેખન       Sd/-
બી-૩૦, અજન્ટા કોમર્શીયલ સેન્ટર
ત્રીજે માળ, ઇન્કમટેક્ષ, આશ્રમ રોડ
૮.    યજ્ઞેશ રમેશચંદ્ર દવે               નોકરી, લેખન        Sd/-
એલ-૬, સ્વાતંત્ર્ય સેનાની નગર
અખબારનગર સામે, નવા વાડજ
૯.    યોગેશ ભાનુપ્રસાદ પુરાણી           નોકરી, લેખન        Sd/-
અખબારનગર સામે, નવા વાડજ
૧૦.   મનીષી ઠાકોરલાલ જાની                                              Sd/-
૧૧.   મનહર પીતાંબરદાસ ઓઝા          નોકરી                        Sd/-
(૧)    નામ: આ સંસ્થાનું નામ ‘ગુજરાતી લેખક મંડળ’ રહેશે.
(૨)    કાર્યાલય: હાલમાં આ સંસ્થાનું કાર્યાલય અમદાવાદ રહેશે. અથવા સંચાલક મંડળ વખતોવખતો  નક્કી કરે ત્યાં રહેશે.
(૩)    અર્થઘટન: આ નિયમપત્રમાં વપરાયેલ નીચેના શબ્દોના અર્થો આ સાથે જણાવ્યા મુજબ રહેશે.
૧.    ‘મંડળ’નો અર્થ ‘ગુજરાતી લેખક મંડળ’ તેમ કરવો.
૨.    સંચાલક મંડળ એટલે આ સંસ્થાનું સંચાલક મંડળ તેમ સમજવું.
૩.    સંસ્થાનું હિસાબી વર્ષ ૧લી એપ્રિલથી ૩૧ માર્ચ સુધીનું સમજવું.
૪.    પુરુષ જાતિમાં સ્ત્રી જાતિ અને એક વચનમાં બહુવચનનો સમાવેશ થયો ગણાશે.
૧.    આ મંડળના કાયમી સભ્યપદ માટે નીચે જણાવ્યા મુજબની કોઈ એક લાયકાત હોવી જરૂરી છે.
ક. જે.  લેખકોના ઓછામાં ઓછા એક પુસ્તક / ગ્રંથનું પ્રકાશન થયેલું છે.
ખ. જે. લેખકોની ઓછામાં ઓછી એક ટીવી/રેડિયો શ્રેણી પ્રસારિત થઇ ચૂકી છે અથવા તો જેમણે ઓછામાં ઓછી કોઈ પ્રસારિત ટીવી/રેડિયો શ્રેણીનાં પટકથા-સંવાદો લખ્યા છે.
ગ. જે. લેખકોના ઓછામાં ઓછા એક કુલ બેન્ચ નાટકની ભજવણી થઈ ચૂકી છે અથવા તો એનું પ્રકાશન થઈ ચૂક્યું છે અથવા ઓછામાં ઓછાં દસ કે તેથી વધારે એકાંકીઓ ભજવાઈ ચૂક્યાં / પ્રકાશિત થઈ ચૂક્યા છે.
ઘ. જે. લેખકોના ઓછામાં ઓછા દસ અભ્યાસ લેખો / વાર્તાઓ / કૃતિઓ સામયિકોમાં પ્રકાશિત થઈ ચૂક્યો છે.
ચ. જે. લેખકોની કોલમ અખબારો / સામયિકોમાં ઓછામાં ઓછા એક વર્ષ સુધી ચાલેલી છે.
છ. જે. અનુવાદનું ઓછામાં ઓછું એક પુસ્તક અનુદિત પ્રકાશિત થયેલું છે.
૨.    મંડળના સંલગ્ન સભ્યપદ માટે નીચે જણાવ્યા મુજબની કોઈ એક લાયકાત હોવી જરૂરી છે.
ક.    જે લેખકોનાં લખાણો / કૃતિઓ / ગ્રંથ પ્રકાશન માટે પસંદ થઈ ચૂક્યા છે. પણ પ્રકાશિત  થયાં નથી,
ખ.    જેમની દસથી ઓછી કૃત્તિઓ / વાર્તાઓ / અભ્યાસ લેખો અખબારો / સામયિકોમાં પ્રકાશિત થઈ ચૂક્યા છે.
ગ.    જેમના દસથી ઓછા ટીવી / રેડિયો / અન્ય ર્દશ્ય-શ્રાવ્ય કાર્યક્રમો પ્રસારિત થઈ ચૂક્યા છે અથવા ભજવાઈ ચૂક્યા છે.
૩.    સહયોગી સભ્યપદ માટે નીચે મુજબની લાયકાત હોવી જરૂરી છે.
ક.    જેઓ કોઈ પણ લેખકના કોપી-રાઈટના વારસદાર છે.
૪.    લેખક હયાત હોય ત્યાં સુધી કોપી-રાઈટના વારસદારને સહયોગી સભ્યપદનો અધિકાર રહેશે નહીં જેઓ પોતે લેખક છે. અને કોપી-રાઈટના વારસદાર પણ છે. તેઓ મંડળના લેખક તરીકે સભ્ય હોય તો પણ મંડળના વારસદાર હકના રક્ષણનો લાભ મેળવવા ઈચ્છતા હોય તો સહયોગી સભ્યપદ ધરાવતા હોવા જોઈએ. પરંતુ આવા સભ્યને ચૂંટણી કે અન્ય બાબતે માત્ર લેખક તરીકેનો મતાધિકાર રહેશે, બેવડો મતાધિકાર રહેશે નહીં. પરંતુ લેખક અને વારસદાર તરીકેના લાભોનો હક રહેશે. માત્ર વારસદાર હોવાના નાતે સહયોગી સભ્યપદ મેળવનાર સભ્યને ચૂંટણી કે અન્ય બાબતે મતાધિકાર રહેશે પણ સંચાલન સમિતિના સભ્ય બનવાનો અધિકાર રહેશે નહીં. સહયોગી સભ્યપદ વારસાહકની મુદત સુધી ચાલુ રહેશે અને આ સભ્યપદ મેળવવા ઈચ્છનારે વારસ હોવાનો પૂરાવો રજૂ કરવાનો રહશે.
૫.    લેખક હોવા માટે વિષયનો બાધ નથી. લખાણ / કૃતિ સાહિત્યિક જ હોય એવા નિયમ નથી. સાહિત્ય / સમાજવિદ્યા / માનવવિદ્યા શિક્ષણ, વિજ્ઞાન, આરોગ્ય વગેરે વિષયોમાં પ્રત્યાયન સંપ્રેષણના હેતુ સાથે લખાયેલા લખાણો / કૃતિઓના લેખકોને સભ્યપદનો અધિકાર રહેશે.
૬.    સંલગ્ન સભ્યપદ ધરાવતા સભ્યો, બંધારણની કલમ – ૪અ – ૧માં જણાવેલી આવશ્યકતા પૂરી કરતાં, કાયમી સભ્ય બનવાને પાત્ર ગણાશે.
૭.    સભ્યપદ માટે અરજી કરનારે ૧૮ વર્ષ પૂરાં કર્યાં હોવાં જોઈએ.
૮.    લેખકના મૃત્યુ પછી એના કોપી-રાઈટનો વારસદાર મંડળનો સભ્ય ગણાશે.
(આ)   સભ્ય ફી મંડળીના સભ્ય થવા ઈચ્છતા સભ્યએ નીચે મુજબની ફી ચૂકવવાની રહેશે.
૧.    કાયમી સભ્ય ફી રૂા.૩૦૦/- (આજીવન)
૨.    સંલગ્ન સભ્ય ફી વાર્ષિક ધોરણે રૂા.૭૫/- (વાર્ષિક)
૩.    સહયોગી સભ્ય ફી રૂા.૩૦૦/- (આજીવન)
૪.    ઉપર્યુક્ત તમામ પ્રકારના સભ્યપદની ફી સંચાલન સમિતિને યોગ્ય લાગે ત્યારે બદલી  શકશે અને એ નક્કી થયા પછી નવા થનાર સભ્યોને લાગુ થશે.
(૫)    સંચાલન સમિતિ અને એનું માળખું:
૧.    સંચાલન સમિતિ મંડળનું સર્વોચ્ચ માળખું ગણાશે.
૨.    સંચાલન સમિતિની કુલ સભ્ય સંખ્યા ૨૭ની રહેશે.
૩.    સંચાલન સમિતિ ૧ વર્ષમાં બે વખત મળશે.
૪.    સંચાલન સમિતિના સભ્યોની ચૂંટણી સામાન્ય સભા કરશે.
૫. (અ) સંચાલન સમિતિના સભ્યો:-
૧.    ‘ગુજરાતી લેખક મંડળ’ને રજિસ્ટર્ડ સોસાયટી રૂપે ઘોષણા કરનાર ૧૧ પ્રાથમિક અને સ્થાપક સભ્યો ઉપરાંત બીજા ૧૬ એમ કુલ ૨૭ સભ્યોની સંચાલન સમિતિ ગણાશે.
૨.    ઉપર્યુક્ત કલમ ૫-૧માં જણાવ્યા તે ૧૧ પ્રાથમિક અને સ્થાપક સભ્યો સંચાલન સમિતિના કાયમી સભ્યો રહેશે.
૩.    બીજા ૧૬ સભ્યોની નિમણૂંક સામાન્ય સભા ચૂંટણી દ્વારા કરશે.
૪.    સંચાલન સમિતિના કોઈ પણ હોદ્દેદાર / સભ્ય સતત બે કે તેથી વધુ બેઠકોમાં અધ્યક્ષને લેખિત જાણ કર્યા વિના ગેરહાજર રહેશે તો તેમનું સમિતિમાં સભ્યપદ આપોઆપ રદ થયેલું ગણાશે.
૫.    ઉપરની પેટા કલમ-૪ મુજબ કે આ બંધારણમાં અન્યત્ર જણાવ્યા મુજબ રદ થયેલ સભ્યની જગાએ અથવા તો કોઈ સભ્યના રાજીનામાને કારણે કે અવસાનને કારણે ખાલી પડેલ સભ્યની જગાએ સંચાલન સમિતિના અધ્યક્ષ સામાન્ય સભામાંથી કોઈને નીમી શકશે, જે પછીની ચૂંટણી સુધી રહેશે તેમ જ સંચાલન સમિતિના સભ્યનો અધિકાર ભોગવશે. આવા સભ્યને કો-ઓપ્ટ સભ્ય કહેવાશે.
૬.    સંચાલન સમિતિના સભ્યો પોતાનામાંથી કોઈ એક સભ્યને અધ્યક્ષ તરીકે બહુમતીથી ચૂંટી કાઢશે.
૭.    સંચાલન સમિતિના અધ્યક્ષ મંડળના અધ્યક્ષ ગણાશે અને એને લગતી જવાબદારીઓ નિભાવવા સાથે જરૂર જણાય ત્યારે નિર્ણાયક મત આપી શકશે. આ ઉપરાંત અધ્યક્ષની સત્તાઓ નીચે મુજબ રહેશે:
(ક)    અધ્યક્ષનો હોદ્દો મંડળનો સર્વોચ્ચ હોદ્દો ગણાશે તેમ જ મહત્વના નિર્ણયોમાં કાર્યવાહીઓમાં અને ઠરાવોમાં એમની સહી અનિવાર્ય ગણાશે.
(ખ)   સંચાલન સમિતિની કાર્યવાહી અધ્યક્ષના સંચાલન હેઠળ થશે અને એમની સહી થયા પછી જ કાર્યવાહી કાયદેસરની ગણાશે.
(ગ)   અધ્યક્ષને જરૂર જણાય ત્યારે મંડળના હિતમાં કલમ-૪(૩)ની જોગવાઈ મુજબ બે વખત મળતી સંચાલન સમિતિની બેઠક વધારે વખત બોલાવી શકશે.
(૮)    સંચાલન સમિતિની બેઠક, એની કાર્યવાહીનો હેવાલ અને પત્રવ્યવહાર ઈત્યાદિ કાર્યવાહક સમિતિના મંત્રીઓ સંભાળશે.
(૯)    સંચાલન સમિતિની મુદ્દત ૩ વર્ષની રહેશે.
(૧૦)  સંચાલન સમિતિના કાર્યો નીચે પ્રમાણેના રહેશે:
(ક)    તે બંધારણની રૂએ સમગ્ર મંડળનું સંચાલન કરશે, કાર્યવાહક સમિતિના કાર્યો / કાર્યક્રમોને માર્ગદર્શન આપશે. સૂચનો કરશે, નિર્ણયો લેશે કે રદ કરશે કે બહાલી આપશે.
(ખ)   તે મંડળના હેતુઓ બર લાવતી પ્રવૃત્તિઓ કરશે / શરૂ કરશે, ચાલુ રાખશે, તેના પર દેખરેખ રાખશે.
(ગ)   મંડળની વખતોવખત થતી કાર્યવાહીના સંદર્ભમાં સમિતિઓ રચશે. એને લગતા નિયમો, પેટા નિયમો અને ધારાધોરણો ઘટશે.
(ઘ)   તે મંડળનું ભંડોળ ઊભું કરશે એ માટેની જોગવાઈઓ કરશે એ ભંડોળને રોકાણ કરશે તેનો નિકાલ અને ખર્ચ કરશે.
(ડ)    તે મંડળ માટે સ્થાવર – જંગમ અસ્કયામતો ઊભી કરશે, ખરીદશે, વેચશે, સમારકામ કરાવશે અને એને લગતી તમામ લેવડદેવડનો હિસાબ રાખશે / નિકાલ કરશે.
(ચ)   તે મંડળના નાણા સંબંધી તમામ વહીવટ કરશે, નાણાં ક્યાં રાખવા, આપવા, રોકવા, મોકલવા અને ખર્ચવા એ અંગેની વ્યવસ્થા કરશે.
(છ)   મંડળ તરફથી લેખકોની હિતરક્ષા માટે દાવા માંડવા, દાવા ચલાવવા, બચાવ કરવા વગેરેની લગતી કામગીરી અધિકારની રૂએ કરશે અને મંડળ તરફથી એનો અધિકાર કોઈને આપવાની સોંપવાની, તેના પર સહી કરવાની અને તેનો અમલ કરવાની સત્તા સંચાલન સમિતિની રહેશે.
(જ)   પ્રતિ વર્ષ અંદાજપત્ર તૈયાર કરવું / કરાવવું, વાર્ષિક ખર્ચ અને અન્ય લેવડદેવડનો હિસાબ કરવો / કરાવવો અને સામાન્ય સભામાં એ રજૂ કરવું, તેમ જ મંજૂર કરાવવું, એ કાર્યો તેના ગણાશે.
(ઝ)   સંચાલન સમિતિ ચૂંટાય અને અધ્યક્ષની વરણી પતી જાય પછી સંચાલન સમિતિ એના કુલ ૨૭ સભ્યોમાંથી ૧૧ સભ્યોની કાર્યવાહક સમિતિને ચૂંટી કાઢશે. જેમાં કાર્યવાહક સમિતિના પ્રમુખ, બે ઉપપ્રમુખ અને બે મંત્રીઓ, એક ખજાનચી ઉપરાંત અન્ય પાંચ સભ્યોનો સમાવેશ થશે.
(૧૧)  સંચાલન સમિતિની બેઠકમાં અધ્યક્ષ ગેરહાજર હોય તો એમણે અગાઉથી જણાવ્યું ન હોય તો ૧ કલાક પછી ફરી બેઠક મળશે અને કાર્યવાહક સમિતિના પ્રમુખને પ્રસ્તુત બેઠકનું કામચલાઉ અધ્યક્ષપદ સોંપી કાર્યવાહી કરી શકશે. અન્યથા કોઈ ખાસ કારણસર અધ્યક્ષ ન આવવાની જાણ હોય તો કાર્યવાહક સમિતિના પ્રમુખ આપોઆપ જ એ બેઠકના અધ્યક્ષ ગણાશે, એ કાર્યવાહી કરી શકશે.
(૧૨)  કાર્યવાહક સમિતિ અને એનું માળખું:
(૧)    કાર્યવાહક સમિતિ ૧૧ સભ્યોની બનેલી રહેશે.
(૨)    કાર્યવાહક સમિતિની મુદ્દત ત્રણ વર્ષની રહેશે.
(૩)    પ્રમુખ, બે ઉપપ્રમુખ, બે મંત્રીઓ, ખજાનચી તેમ જ એના અન્ય સભ્યોને ચૂંટાયેલી સંચાલન સમિતિ ચૂંટી કાઢશે.
(૪)    કાર્યવાહક સમિતિ સંચાલન સમિતિને જવાબદાર રહેશે.
(૧૩)  કાર્યવાહક સમિતિના પ્રમુખ અને અન્ય હોદ્દેદારોની જવાબદારીઓ:
(૧)    કાર્યવાહક સમિતિના પ્રમુખ મંડળના પ્રમુખ ગણાશે અને સમિતિના તમામ કાર્યો / કામગીરી અને કાર્યક્રમોની તેમને સત્તા રહેશે.
(૨)    પ્રમુખ કાર્યવાહક સમિતિની બેઠકોનું સંચાલન કરશે.
(૩)    પ્રમુખ ગેરહાજર હોતા, બેમાંથી કોઈ પણ સંમત ઉપપ્રમુખ બેઠકનું સંચાલન સંભાળશે અને કાર્યવાહી કરશે.
(૪)    મંત્રીઓ મંડળના મંત્રીઓ ગણાશે અને કાર્યવાહક સમિતિની બેઠકો, અહેવાલો, કામગીરી અને એના અમલીકરણને લગતાં તમામ કાર્યો અને જવાબદારીઓ નિભાવશે તેમ જ પત્રવ્યવહાર પણ તેઓ સંભાળશે.
(૫)    ઉપરાંત, મંત્રીઓ સંચાલન સમિતિની નોંધો અને કાર્યવાહીની વિગતો પણ સંભાળશે.
(૬)    ખજાનચી મંડળના ખજાનચી ગણાશે અને નાણાં સંબંધી જવાબદારીઓનું વહન કરશે.
(૧૪)  કાર્યવાહક સમિતિના કાર્યો નીચે પ્રમાણેનાં રહેશે:
(ક)    સંચાલન સમિતિ દ્વારા વખતોવખત સોંપવામાં / ઠરાવવામાં આવે તે કાર્યો / કામગીરી પૂર્ણ કરવાની જવાબદારી કાર્યવાહક સમિતિની રહેશે.
(ખ)   બંધારણની રૂએ, હેતુઓ પાર પાડવા કાર્યવાહક સમિતિ પોતાના કાર્યોની રૂપરેખા ઘડશે, સંચાલન સમિતિની અનુમતિ લેશે અને એને અમલી બનાવશે.
(ગ)   પોતાના કાર્યો અને જવાબદારીઓ પૂરી કરવા માટે કાર્યવાહક સમિતિને કાયમી કે કામચલાઉ કે કરાર પદ્ધતિથી યોગ્ય કાર્ય માટે યોગ્ય કર્મચારીની નિમણૂંક કરવાની સત્તા  રહેશે. જેને સંચાલન સમિતિની મંજૂરી મળેલી હશે અથવા તો મેળવવાની રહેશે.
(ઘ)   પોતાના કાર્યો અને જવાબદારીના નિભાવમાંથી ઊભી થતી સમસ્યાઓના નિરાકરણ માટે કાર્યવાહક સમિતિ સંચાલન સમિતિ સામે ભલામણો રજૂ કરી શકશે અને સંચાલન સમિતિ એને લક્ષમાં લઈ માર્ગદર્શન આપશે.
(ડ)    કાર્યવાહક સમિતિ વર્ષમાં ઓછામાં ઓછી ૪ વખત મળશે અને આવશ્યક જણાય તો અને ત્યારે પ્રમુખની સંમતિથી વધારે વખત પણ મળી શકશે.
(ચ)   કાર્યવાહક સમિતિ કલમ-૧૦ની પેટાકલમો ૧૦-ક થી ૧૦-ઝ ને લક્ષમાં રાખી તમામ કાર્યો કરશે અને એ જોગવાઈઓને આધીન રહીને નીચેની સત્તાઓ પણ ભોગવશે.
(૧)    સંસ્થાના તમામ કામકાજો અને વ્યવસ્થાની જાળવણી અને દેખરેખ રાખશે.
(૨)    અહેવાલો, કેસ-સ્ટડી, કાર્યવાહી ઈતરની મુદ્દાસર નોંધો તૈયાર રાખશે.
(૩)    મંડળના કામકાજોની વિગતો, પસાર થયેલા ઠરાવો અને તેના અમલીકરણની વ્યવસ્થા કરશે.
(૪)    મંડળના સભ્યો, વિવિધ સમિતિ-ઉપસમિતિઓનાં સભ્યો, એની કાર્યવાહી, એને લગતી તમામ વિગતો અને એને લગતો પત્ર-વ્યવહાર પણ તે સંભાળશે.
(૫)    મંડળના તમામ હિસાબો અને ઓડિટ વગેરેની વર્ષવાર કાર્યવાહી યોગ્ય રીતે અને ધોરણે કરશે.
(૧૫)  કાર્યવાહક સમિતિના કોઈ પણ હોદ્દેદારની જગ્યા રાજીનામા, બરતરફી કે અવસાનને કારણે ખાલી પડશે તો સંચાલન સમિતિ પોતાના કોઈ સભ્યને નીમી તે જગ્યા ભરી શકશે. દરમિયાન અન્ય હોદ્દેદારો પોતાની ફરજો નિયમસર બજાવશે.
(૧૬)  કાર્યવાહક સમિતિના કોઈ પણ હોદ્દેદાર / સભ્ય મંડળને અથવા તો જાહેર હિતને હાનિ પહોંચે એવી પ્રવૃત્તિ કરતા જણાશે, ગેરવર્તુણૂંક કરતા હશે તો તે માટે ખાસ બોલાવેલી સમિતિની બેઠકમાં ૨/૩ બહુમતીથી કાર્યવાહક સમિતિ તે હોદ્દેદાર / સભ્યોની બરતરફીની સ્પષ્ટ ભલામણ કરતો ઠરાવ પસાર કરી સંચાલન સમિતિમાં રજૂ કરશે અને બરતરફી મંજૂર કરાવશે. જો આ હોદ્દેદાર પ્રમુખ હશે તો સંચાલન સમિતિના અધ્યક્ષ કાર્યવાહક સમિતિની બેઠક બોલાવશે અને સંચાલન કરશે. અને ૨/૩ બહુમતીથી પ્રમુખને ખુલાસાની તક આપ્યા પછી યોગ્ય જણાય તો એમની બરતરફીની ભલામણનો ઠરાવ સંચાલન સમિતિની મંજૂરી માટે મૂકશે અને એ જ બેઠકમાં નવા પ્રમુખની દરખાસ્ત મૂકશે.
(૧૭)  સંચાલન સમિતિના કોઈ પણ સભ્ય મંડળને અથવા તો જાહેર હિતને હાનિ પહોંચે એવી પ્રવૃત્તિ કરતા જણાશે, ગેરવર્તણૂંક કરતા હશે તો તે માટે ખાસ બોલાવેલી સંચાલન સમિતિની બેઠકમાં ૨/૩ બહુમતીથી સંચાલન સમિતિ તે સભ્યની બરતરફી કરી શકશે. જો આ સભ્ય મંડળના અધ્યક્ષ હશે તો કાર્યવાહક સમિતિના પ્રમુખ સંચાલન સમિતિનું અધ્યક્ષપદ સંભાળી સંચાલન સમિતિની બેઠક બોલાવશે અને અધ્યક્ષને ખુલાસાની તક આપ્યા પછી યોગ્ય જણાય તો ૨/૩ બહુમતીથી એમને બરતરફ કરશે અને નવા અધ્યક્ષની ચૂંટણી યોજાશે.
(૧૮)  કલમ ૧૬ અને ૧૭ મુજબ બરતરફ થયેલ કાર્યવાહક સમિતિ / સંચાલન સમિતિના સભ્ય / હોદ્દેદાર, બરતરફીના ઠરાવમાં એવો સ્પષ્ટ ઉલ્લેખ નહીં હોય તો મંડળના સામાન્ય સભ્ય તરીકે ચાલુ રહેશે / ગણાશે.
(૧૯)  મંડળની સામાન્ય સભા:
૧.    મંડળની સામાન્ય સભા મંડળના તમામ પ્રકારના સભ્યોની બનેલી હશે.
૨.    આ સામાન્ય સભા વર્ષમાં એક વખત સંચાલન સમિતિ ઠરાવશે તે સ્થળે અને સમયે મળશે જેની જાણ દરેક સભ્યને ૧૫ દિવસ અગાઉ કરવામાં આવશે, જેમાં એજન્ડા પણ જણાવેલ હશે.
૩.    જો કોઈ સભ્ય મંડળની સામાન્ય સભામાં એજન્ડા ઉપરાંત મંડળના હેતુ પાર પાડવા માટે કોઈ ઠરાવ / ઠરાવો રજૂ કરવા માગતા હોય તો તેમણે તેની જાણ મંડળની કાર્યવાહક સમિતિના મંત્રીને સામાન્ય સભાના સાત દિવસ અગાઉ કરવી પડશે. એ સૂચિત ઠરાવ / ઠરાવો જો સંચાલન સમિતિને યોગ્ય જણાશે તો સામાન્ય સભામાં રજૂ કરવા અંગેની લેખિત નોટિસ સભાના સ્થળે મૂકેલા નોટિસ બોર્ડ ઉપર લગાવવામાં આવશે.
૪.    ઉપરોક્ત પ્રકારના ઠરાવ / ઠરાવો સંચાલન સમિતિને યોગ્ય ન જણાય તો સૂચવનાર સભ્યને એના કારણોની લેખિત જાણ સમિતિ કરશે. તે અંગે સામાન્ય સભામાં કશી કાર્યવાહી થશે નહીં કે પૂછતાછ મંજૂર રખાશે નહીં.
૫.    સામાન્ય સભામાં જ તત્કાલ ઠરાવ / ઠરાવો રજૂ કરવાની કોઈ સભ્યને ઈચ્છા હોય તો તેમણે અન્ય સાત સભ્યોની સહી સાથે એ ઠરાવની વિગતો અધ્યક્ષશ્રીને આપવાની રહેશે. અધ્યક્ષ એની તત્કાલીન જરૂરને ધ્યાનમાં રાખી એ અંગેનો નિર્ણય કરી શકશે. એ અંગેનો નિર્ણય આખરી ગણાશે.
૬.    સામાન્ય સભાની કાર્યસાધક સંખ્યા ૩૫ની રહેશે.
૭.    સામાન્ય સભાની સંખ્યા કાર્યસાધક સંખ્યા કરતાં ઓછી હશે તો સભા મોકૂફ રહેશે. ફરી એ જ એજન્ડા અને કામગીરી માટેની અન્ય તારીખ નક્કી થશે જેની જાણ સભ્યોને કરવામાં આવશે. આ સભામાં કાર્યસાધક સંખ્યા નહીં થાય તો પણ કામગીરી આટોપી લેવાશે.
(૨૦)  ઉપરોક્ત કલમ ૧૯, પેટા કલમ ૧ થી ૭ મુજબની સભા સામાન્ય સભા ગણાશે એ સિવાયની બીજી વિશેષ સામાન્ય સભા ગણાશે.
(૨૧)  સંચાલન સમિતિ અથવા અધ્યક્ષને યોગ્ય લાગે ત્યારે અથવા તો મંડળના ૧/૧૦ સભ્યોની સહીથી લેખિત રજૂઆત કરવામાં આવે ત્યારે વિશેષ સામાન્ય સભા બોલાવાશે.
(૨૨)  ઉપરોક્ત કલમ-૨૧માં જણાવ્યા અનુસાર વિ.સા.સભાની માગણીનો હેતુ, સ્પષ્ટ દર્શાવેલો હોવો જોઈએ અને તે મંડળના હેતુઓ અને કામગીરી સાથે સંકળાયેલો હોવો જોઈએ.
(૨૩)  ઉપરોક્ત કલમ ૨૧ અને ૨૨માં જણાવ્યા મુજબ વિ.સા.સભાની માગણી ૧/૧૦ સભ્યોએ મંડળમાં યોગ્ય રીતે નોંધાવ્યા બાદ એક મહિનાની અંદર અધ્યક્ષ કે સંચાલન સમિતિ વિશેષ સામાન્ય સભા ન બોલાવે તો માંગણી કરનાર સભ્યો પોતે જ ૧૫ દિવસની નોટિસ આપી વિશેષ સામાન્ય સભા બોલાવી શકશે.
(૨૪)  મુખત્વે સામાન્ય સભા / વિશેષ સામાન્ય સભાની કાર્યવાહીના પક્ષમાં કે વિરુદ્ધમાં કેટલા મત પડ્યા એની સીધી અને મૌખિક ગણતરી દ્વારા થશે અને મંડળના અહેવાલની નોંધપોથીમાં એ અર્થે નોંધ લેવાય અને અધ્યક્ષની સહી દ્વારા કોઈ પણ ઠરાવ / ઠરાવો પસાર જાહેર કરવામાં આવે એ એનો સીધો પુરાવો ગણવામાં આવશે.
(૨૫)  સામાન્ય સભામાં જો પાંચ કે તેથી વધુ સભ્યો લેખિત મતની માગણી કરશે તો કાર્યવાહી એ રીતે અને ધોરણે ચલાવવામાં આવશે.
(૨૬)  મંડળના સામાન્ય સભ્ય:
૧.    આ બંધારણની કલમ ૪-અ-૧ થી ૬ ને આધીન રહીને સભ્યપદ મેળવનાર તમામ મંડળના સામાન્ય સભ્ય ગણાશે.
૨.    કાયમી સંલગ્ન અને સહયોગી સભ્યના અધિકારો-મત અને લાભ તેમ જ ફરજોના સંદર્ભમાં કલમ ૪-અ-૧ થી ૬ અંતર્ગત જોગવાઈઓને લક્ષમાં લેતા સમાન ગણાશે.
૩.    દરેક સામાન્ય સભ્યએ મંડળ વખતોવખત નક્કી કરે / ઠરાવે અને બંધારણે નિર્દેશ્યા છે તે તમામ નિયમો અને ધારા-ધોરણો પાળવાનાં રહેશે.
૪.    મંડળનું કાર્યક્ષેત્ર અને હેતુઓ જોતાં તેના દરેક સભ્યએ લેખકની રૂએ એની પ્રકાશિત/પ્રકાશ્ય કૃત્તિઓ/ગ્રંથો એના પ્રસારિત રેડિયો, ટીવી કાર્યક્રમ શ્રેણીઓ નિર્મિત કે નિર્માણાધીન ફિલ્મ/શ્રેણી/ટેલિફિલ્મ, એના ભજવાયેલાં/ભજવાતાં નાટકો તેમ જ એના ર્દશ્ય શ્રાવ્ય અને પ્રકાશન માધ્યમોના વ્યક્તિ/સંસ્થા સાથેના જે કોઈ કાર્યક્રમો/પ્રકાશનો થયા હોય / થવામાં હોય એને લગતાં કરારપત્રો અને પુરાવાઓ ઇત્યાદિની ઝેરોક્ષ અથવા ખરી નકલ મંડળમાં જમા કરાવવી ઇચ્છનીય ગણાશે. અથવા મંડળને એની જરૂર લાગે ત્યારે એ પૂરા પાડવા બંધાયેલો રહેશે.
(૨૭)  મંડળનો કોઈ પણ સભ્ય મંડળને અથવા તો જાહેર હિતને હાનિ પહોંચે એવી પ્રવૃત્તિ કરતો જણાશે અથવા ગેરવર્તુણૂંક કરતો જણાશે અથવા આ બંધારણની કલમ ૨૬-૩ અંતર્ગત ઠરાવેલી શરતોનું ઉલ્લંઘન કરતો જણાશે તો સંચાલન સમિતિ એને કામચલાઉ ધોરણે તાત્કાલિક બરતરફ કરી શકશે પણ આ બરતરફી મંડળની સાધારણ સભા ૨/૩ બહુમતીથી મંજૂર ઠરાવે પછી કાયમી ધોરણે અમલી બનશે.
(૨૮)  ઉપરોક્ત કલમ ૨૭ અંતર્ગત કામચલાઉ બરતરફ કરાયેલ સભ્યને પોતાની રજૂઆત સંચાલન સમિતિ સમક્ષ કરવાનો અધિકાર રહેશે. એ સંચાલન સમિતિને વહેલી તકે સામાન્ય સભા બોલાવાવની માગણી રજૂ કરી શકશે. પણ એ અંગેનો આખરી નિર્ણય બંધારણની રૂએ સભ્યપદ અને એના અધિકારોને લક્ષમાં રાખી સંચાલન સમિતિનો રહેશે જેમાં મંડળનું હિત પ્રાથમિક રહેશે.
(૨૯)  કલમ ૧૬, ૧૭ અને ૨૭ અંતર્ગત બરતરફ કરાયેલ / થયેલ હોદ્દેદાર / સભ્ય જો મંડળના સભ્યપદેથી બરતરફ થયેલા હશે તો અને જો તેમને ફરીથી મંડળના સભ્ય બનવું હશે તો ત્રણ વર્ષ પછી ફરી સભ્યપદની અરજી કરી શકશે અને એ સમયે મંડળની સંચાલન સમિતિ પુનર્વિચાર પછી યોગ્ય જણાશે તો નિર્ણય લઈ શકશે અથવા સામાન્ય સભા સમક્ષ તેવા સભ્યની અરજી રજૂ કરી ૨/૩ બહુમતીથી ફરી સભ્યપદ આપવું કે નહીં એ અંગેની કાર્યવાહી કરી શકશે.
(૩૦)  મિલકત નાણાંની વ્યવસ્થા અને હિસાબ
મંડળના બધા રોકડ નાણાં કોઈ પણ એક અથવા વધારે રાષ્ટ્રીયકૃત બેન્ક / સહકારી બેન્કમાં રાખવામાં આવશે અને આવશ્યક જણાય ત્યારે કાર્યવાહક સમિતિના પ્રમુખ, બેમાંથી એક ઉપપ્રમુખ અને બેમાંથી એક મંત્રી એમ ત્રણની સહીથી નાણાંનો ઉપાડ કરી શકશે.
(૩૧)  મંડળના કોષાધ્યક્ષ / ખજાનચીને નામે રૂા.૧૦૦૦/- (અંકે રૂા. એક હજાર)થી વધુ નહીં એટલી રકમ મંડળની પેટી-કેશ તરીકે રાખી શકશે.
(૩૨)  મંડળના તમામ કામકાજ માટે તેમ જ નિભાવ માટે થતા બધા જ ખર્ચની રકમ, કલમ-૩૦માં જણાવ્યા અનુસાર કોઈ રાષ્ટ્રીયકૃત બેન્ક / સહકારી બેન્કમાં જમા થયેલા મંડળના ભંડોળમાંથી ચૂકવવામાં આવશે. આ પ્રકારની ચૂકવણી મુખત્વે ચેક દ્વારા કરવામાં આવશે.
(૩૩)  મંડળને ફી / ભંડોળ પેટે મળતી રકમ કાર્યવાહક સમિતિના કોષાધ્યક્ષ સહી કરીને સ્વીકારશે. આવી રકમ સ્વીકાર્યાની જે પાવતી કોષાધ્યક્ષની સહીવાળી હોય તે કાયદેસરની ગણાશે.
(૩૪)  કોષાધ્યક્ષ હાજર ન હોતાં બેમાંથી કોઈ પણ મંત્રી રકમ સ્વીકારી શકશે, સહી કરીને પાવતી આપી શકશે, જે કાયદેસરની ગણાશે.
(૩૫)  મંડળને મળતાં તમામ પ્રકારનાં ભંડોળની રકમ અને ખર્ચેલા નાણાંનો જે રકમ જે કાર્ય માટે મળે અને ખર્ચાય તેનો તેમ જ બધા લેણા અને દેણાનો ખરો હિસાબ કાર્યવાહક સમિતિના હોદ્દેદારો નિયમસર રાખશે.
(૩૬)  ઉપરોક્ત ખરો હિસાબ અને એના ચોપડા મંડળના કાર્યાલયમાં અથવા કાર્યવાહક સમિતિના હોદ્દેદારોને યોગ્ય લાગે ત્યાં સુધી રાખી શકશે. પણ સંચાલન સમિતિને એની જાણ કરવાની રહેશે.
(૩૭)  મંડળના હિસાબના ચોપડા અને અન્ય વિગતો / માહિતીઓ મંડળના સભ્યોને સંચાલન સમિતિ સમયે સમયે ઠરાવે તે યોગ્ય શરતોને આધીન રહીને જોવા મળી શકશે.
(૩૮)  મંડળનો હિસાબ દર વર્ષે ઓછામાં ઓછો એક વાર સંચાલન સમિતિએ નિયુક્ત કરેલા ઓડિટરને હાથે તપાસશે તેમ જ તે ખરો અને ચોક્કસ છે એની ખાતરી સાથેનું પ્રમાણપત્ર લેવામાં આવશે. ત્યાર બાદ તેને સામાન્ય સભામાં મંજૂરી માટે રજૂ કરવામાં આવશે.
(૩૯)  મંડળની તમામ મિલકત સ્થાવર કે જંગમ તથા ટ્રસ્ટફંડો મંડળને નામે રહેશે.
(૪૦)  કલમ ૩૯ પ્રમાણેના ટ્રસ્ટીઓની સંખ્યા સાત કરતા ઓછી કે અગિયાર કરતાં વધારે રહેશે નહીં.
(૪૧)  ટ્રસ્ટીઓ બદલવા, નવા ટ્રસ્ટી નીમવા કે ટ્રસ્ટી / ટ્રસ્ટીઓના રાજીનામાનો સ્વીકાર કરવો જેવી ટ્રસ્ટીઓની બાબતો સંચાલન સમિતિને આધીન રહેશે.
(૪૨)  જો કોઈ ટ્રસ્ટી કાર્ય કરવા અશક્ત હોય / બિમાર હોય / મનની અસ્થિરતાનો ભોગ બન્યા હોય તો કાનૂની ર્દષ્ટિએ કોઈ ગુનાહિત કૃત્યમાં સંડોવાયા હોય તો સંચાલન સમિતિ અને મંડળના સર્વાંગી હિત માટે બદલી શકશે.
સંચાલન સમિતિની મુદ્દત પૂરી થયા પહેલાં નવી સંચાલન સમિતિની ચૂંટણી કરવામાં આવશે.
(૪૪)  ઉપર્યુક્ત ચૂંટણીમાં ઊભા રહેવા માટે સામાન્ય સભ્યોએ નિયત કરેલું ઉમેદવારી પત્રક ભરવાનું રહેશે. કાયમી અને સંલગ્ન સભ્યો આ ચૂંટણીમાં ઊભા રહી શકશે, સહયોગી સભ્યને ઉમેદવારી કરવાનો અધિકાર રહેશે નહીં.
(૪૫)  ઉમેદવારી પત્રકમાં સભ્યએ પોતાનો સભ્યક્રમાંક કાયમી કે સંલગ્ન સભ્ય, એ સ્પષ્ટ જણાવવાનો રહેશે.
(૪૬)  પ્રત્યેક ઉમેદવારે તેની ઉમેદવારી સંદર્ભમાં મંડળના સભ્ય એવા બે અન્ય સભ્યોનો નામોલ્લેખ અનુક્રમે પ્રસ્તાવ મૂકનાર અને ટેકો આપનાર તરીકે તે તે સભ્યની સહી અને સભ્યક્રમાંક સાથે કરવાનો રહેશે. સહયોગી સભ્ય પણ પ્રાસ્તાવિક અને ટેકો આપનાર તરીકે સહી કરી શકશે.
(૪૭)  ઉમેદવારી પત્રક સ્વીકારવાની તારીખ અને સમય પછી આવેલા ઉમેદવારી પત્રકો રદ ગણાશે.
(૪૮)  સંચાલન સમિતિના ૧૪ સભ્યો ચૂંટવા માટે પ્રત્યેક સભ્યને ૧ સભ્ય ચૂંટવા અર્થે ૧ મત અને કુલ ૧૪ મત આપવાના રહેશે. પ્રત્યેક સભ્યએ પોતાના મતનો પૂરેપૂરો ઉપયોગ કરવાનો રહેશે. મતપત્રકમાં એનાથી ઓછા કે વધારે મત આપશો તો તે મતપત્રક રદ થયેલું ગણાશે.
(૪૯)  જો કુલ ૧૬ ઉમેદવારી પત્રકો જ ભરાયા હશે તો એમને બિનહરીફ ચૂંટાયેલા જાહેર કરાશે અને જો ૧૬થી ઓછા ઉમેદવારી પત્રકો ભરાયા હશે તો એમને પણ ચૂંટાયેલા જાહેર કરાશે. અને ખૂટતા સભ્યોની પસંદગી વિદાય લેતી સંચાલન સમિતિના અધ્યક્ષ, પ્રમુખ અને સભ્યો તેમ જ નવા ચૂંટાયેલા સભ્યો કરી શકશે.
(૫૦)  મંડળનું કાર્યકારી વર્ષ ૧ એપ્રિલથી ૩૧ માર્ચનું રહેશે અને એ રીતે ધ્યાનમાં રાખી સંચાલન સમિતિ ચૂંટણી વગેરેનું આયોજન કરવામાં આવશે.
(૫૧)  બંધારણમાં ફેરફાર કરવા માટે સંચાલન સમિતિએ ખાસ બોલાવેલી વિશેષ સામાન્ય સભામાં હાજર રહેલા સભ્યોની સંખ્યા કાર્યસાધક ગણાશે.
(૫૨)  બંધારણમાં ફેરફાર કરવા માટે આવી બોલાવેલી વિશેષ સામાન્ય સભામાં ઠરાવ કે ઠરાવો રજૂ થશે અને હાજર રહેલા સભ્યોની ૨/૩ બહુમતી ઠરાવ પસાર / મંજૂર કરવા માટે આવશ્યક ગણાશે.
(૫૩)  મંડળના સભ્યોમાંથી ૨/૧૦ સભ્યો લેખિત રૂપમાં સંયુક્ત ધોરણે બંધારણમાં ફેરફારો સૂચવી શકશે.
(૫૪)  બંધારણમાં સૂચવેલા ફેરફારો / સુધારા મંજૂર / પસાર થાય પછી તરત જ મંડળને લાગુ કરી શકશે. એ માટેની તમામ કાર્યવાહી વિશેષ સામાન્ય સભામાં જ થશે અને સંચાલન સમિતિ, કાર્યવાહક સમિતિ, અધ્યક્ષ અને પ્રમુખ પણ એ સભામાં હાજર રહેશે અને સહી કરશે.
(૫૫)  બંધારણમાં ફેરફાર / સુધારા કરવા બોલાવેલી વિશેષ સામાન્ય સભાનું સ્થળ, સમય અને તારીખ અને એનો એજન્ડા, સંચાલન સમિતિ સૂચિત સુધારાના સંદર્ભમાં નક્કી કરશે અને સભ્યોને એની લેખિત જાણ ૧૫ દિવસ અગાઉ કરશે.
(૫૬)  કલમ-૫૩માં જણાવ્યા અનુસાર મંડળના ૨/૧૦ સભ્યો લેખિત રૂપમાં સંયુક્ત રીતે બંધારણમાં ફેરફારો સૂચવે છે. પછી જો સંચાલન સમિતિ ૧ મહિનાની અંદર વિશેષ સામાન્ય સભાની તારીખ, સ્થળ અને સમયની નોટિસ ન કાઢે તો ૨/૧૦ સભ્યો વિશેષ સાધારણ સભા બોલાવશે અને એની જાણ તમામ સભ્યોને સ્થળ, તારીખ, સમય સાથે ફરશે. આ સભામાં ચેરમેન / પ્રમુખ, સંચાલન સમિતિ અને કાર્યવાહક સમિતિ પણ ઉપસ્થિત રહેશે અને વિશેષ સામાન્ય સભા જે નિર્ણય બહુમતીથી લે, એને સ્વીકારશે અને મંડળને એ લાગુ કરવા માટેની કાર્યવાહી પૂરી કરશે.
(૫૭)  મંડળનું વિસર્જન ખાસ બોલાવેલી વિશેષ સામાન્ય સભાને વિસર્જન સભામાં તબદીલ કરી, ઠરાવ દ્વારા કરી શકાશે.
(૫૮)  મંડળ – વિસર્જન માટે મંડળના સભ્ય – પત્રકમાં કુલ નોંધાયેલા સભ્યોની સંખ્યાના ૨/૩ સભ્યોની હાજરી વિસર્જન સભામાં અનિવાર્ય ગણાશે અને આ સભ્યોની ૩/૪ બહુમતીથી મંડળના વિસર્જનના ઠરાવને મંજૂર કરી શકશે.
(૫૯)  મંડળની બધી જ નાણાંકીય જવાબદારીઓ અદા કર્યા બાદ અથવા તો એની પૂરી જોગવાઈઓ બાદ, મંડળના ફંડો, સ્થાવર જંગમ મિલકતોના નિકાલ વ્યવસ્થા, વિસર્જન સભાના નિર્ણય મુજબ કરવામાં આવશે અને એની જાણ લાગતા વળગતા સરકારી ખાતાઓને કરવા સાથે જાહેર હિત માટે અખબારી નિવેદન કરવામાં આવશે.
અનુ.નં. નામ અને સરનામું           સહી:
૧.    હસમુખ જમનાદાસ બારાડી    Sd/-
૨.    પરેશ પ્રબોધચંદ્ર નાયક       Sd/-
૩.    હિરેન રમેશચંદ્ર ચોક્સી        Sd/-
૪.    સરુપબહેન યોગેશભાઈ ધ્રુવ    Sd/-
૫.    બારીન ચંદ્રકાંત મહેતા        Sd/-
૬.    પ્રવિણ જગજીવનદાસ પંડ્યા    Sd/-
૭.    કિરણ લાલભાઈ ત્રિવેદી             Sd/-
૮.    યજ્ઞેશ રમેશચંદ્ર દવે          Sd/-
૯.    યોગેશ ભાનુપ્રસાદ પુરાણી     Sd/-
૧૦.   મનીષી ઠાકોરલાલ જાની      Sd/-
૧૧.   મનહર પીતાંબરદાસ ઓઝા    Sd/-